Волф Вондрачек
Спирка „Зензенгасе“

Превод от немски: Венцеслав Константинов, —

chitanka.info

Никой в този град

не е по-известен от смъртта.

На съседната маса винаги

има свободно място за нея.

Тя ти маха за поздрав.

Има ли причина

да си невежлив?

В асансьора тя избира

същия етаж

и те следва до вратата.

Без да пречи повече,

влиза и остава,

докато заспиш.

Не се страхувай. Ще свикнеш

с нейното търпение.

1998

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.